इस विचारधारा के पीछे सब से महत्त्वपूर्ण कारण है स्त्री का शिक्षित होना. आज की महिला बुद्धिमान है. नौकरीपेशा होने के कारण पैसा, जौब में बड़ी पोस्ट और मानसम्मान भी उसे चाहिए. जरूरतें बढ़ने के बाद आर्थिक असुरक्षा व दबाव की वजह से भी चाइल्डफ्री रहने का फैसला पतिपत्नी करते हैं. और इस फैसले में महिलाएं अपने साथी से सहमत रहती हैं. आज भी अपनी समाज व्यवस्था में बच्चा होने के बाद पिता से ज्यादा मां ही बच्चे में ज्यादा व्यस्त होती है. इस कारण आगे चल कर कैरियर या मातृत्व की जिम्मेदारी के बीच संघर्ष आ खड़ा होता है.